VLADA ODBILA 52 AMANDMANA MOSTA KLJUČNA ZA SVAKODNEVNI ŽIVOT GRAĐANA

Most nezavisnih lista danas je imao ukupno čak 52 amandmana, 37 na proračun i 15 na Zakon o braniteljima. Vlada ih je sve redom odbila. Predloženim amandmanima obuhvatili smo najvažnija područja neophodna za svakodnevni život građana i zalažemo se za ciljano izdavanje iz proračuna za zdravstvo, školstvo, obrazovanje, prometnu infrastrukturu, poljoprivredu, te bolju regulaciju braniteljskih prava.

Saborski zastupnik Miro Bulj kroz predloženih devet amandmana zalaže se za oživljavanje zaboravljene dalmatinske zagore koja propada, predlažući spojeve autoceste na drniški, kninski, sinjski, imotski kraj. Osim prometa, zalaže se i za obrazovanje, te predlaže osiguranje sredstava za besplatne udžbenike za sve osnovnoškolce u Hrvatskoj, gradnju osnovne škole u Sinju i dovršenje škole za osobe s posebnim potrebama u Zadru. Predložio je i povećanje naknade za štetu uzrokovanu elementarnim nepogodama.

Tomislav Panenić u sektoru poljoprivrede referira se na izgradnju Centra za voće i povrće koje je ministar Tolušić osnovao samo u jednoj županiji i traži da svi imaju istu priliku, da se takvi centri osnuju i u drugim dijelovima. Tom prijedlogu se pridružio potpredsjednik Sabora Božo Petrov koji je predložio osnivanje Centra za agrume u dolini Neretve. Tomislav Panenić ističe i da se OPG-ovima na „mala vrata“ uvodi članarina, što je velik udarac za obiteljska gospodarstva. Božo Petrov predložio je i izgradnju spojne ceste s brzom cestom Gradec-Križevci.

Za male i micro poduzetnike kojima su odbijena poduzetnička sredstva a koja su poticaj za otvaranje novih radnih mjesta, zalaže se saborska zastupnica Ivana Ninčević Lesandrić koja je htjela da se ne ukinu bespovratna sredstva e-impulsa, već da ih imaju na raspolaganju jer ona ne ulaze u kredite, kako to obrazlaže ministrica Martina Dalić.

Dr. sc. Ines Strenja Linić u svojih sedam amandmana obuhvaća najosjetljivije skupine društva, te predlaže osnivanje posebnog fonda za inovativnu terapiju kako bi liječenje teško oboljele djece kao što su djeca sa spinalnom mišićnom atrofijom, moglo započeti odmah i prije uvrštavanja na listu HZZO, ako je terapija već odobrena i uvrštena u Americi i Europi. Zalaže se i za kvalitetniju skrb za zaštitu žrtava nasilja u obitelji, te osnivanje stambenih zajednica i domova za smještaj djece bez roditeljske skrbi koja izlaze nakon 18. godine iz domova i udomiteljskih obitelji.

Saborski zastupnik Marko Sladoljev predložio je povećanje izdavanja za zagrebačke studente slabijeg imovinskog stanja, kako bi pravo na obrazovanje vrijedilo za sve jednako.

Most je danas ukazao na svojevrsnu prevaru branitelja, jer Zakon o braniteljima stupa na snagu čak godinu dana iza predviđenog roka. Naime, u nacrtu Zakona koji je pompozno objavljen još na sjednici Vlade, dan prije obljetnice Oluje u Kninu, stoji da zakon stupa na snagu 1. siječnja 2018., a u konačnom prijedlogu zakona stoji da dio zakona stupa na snagu 1. siječnja 2019., jer očito nisu osigurana sredstva u proračunu, pa je primjena jednostavno prolongirana za godinu dana. Odgoda se ponajviše odnosi na jedan značajan dio mirovinskih prava branitelja.

AMANDMAN_Bulj_PRORACUN_2018_78

AMANDMAN_Bulj_PRORACUN_2018_79

AMANDMAN_Bulj_PRORACUN_2018_80

AMANDMAN_Bulj_PRORACUN_2018_93

AMANDMAN_Bulj_PRORACUN_2018_94

AMANDMAN_Bulj_PRORACUN_2018_95

AMANDMAN_Bulj_PRORACUN_2018_96

AMANDMAN_Bulj_PRORACUN_2018_97

AMANDMAN_Bulj_PRORACUN_2018_99

AMANDMAN_Klub_Most_PRORACUN_2018_83

AMANDMAN_Klub_Most_PRORACUN_2018_84

AMANDMAN_Klub_Most_PRORACUN_2018_85

AMANDMAN_Nincevic_Lesandric_PRORACUN_2018_21

AMANDMAN_Nincevic_Lesandric_PRORACUN_2018_81

AMANDMAN_Nincevic_Lesandric_PRORACUN_2018_82

AMANDMAN_Panenic_PRORACUN_2018_1

AMANDMAN_Petrov_PRORACUN_2018_15

AMANDMAN_Petrov_PRORACUN_2018_16

AMANDMAN_Petrov_PRORACUN_2018_17

AMANDMAN_Petrov_PRORACUN_2018_18

AMANDMAN_Petrov_PRORACUN_2018_19

AMANDMAN_Petrov_PRORACUN_2018_20

AMANDMAN_Sladoljev_PRORACUN_2018_98

AMANDMAN_Strenja_Linic_PRORACUN_2018_86

AMANDMAN_Strenja_Linic_PRORACUN_2018_87

AMANDMAN_Strenja_Linic_PRORACUN_2018_88

AMANDMAN_Strenja-Linic_PRORACUN_2018_89

AMANDMAN_Strenja-Linic_PRORACUN_2018_90

AMANDMAN_Strenja-Linic_PRORACUN_2018_91

AMANDMAN_Strenja-Linic_PRORACUN_2018_92

AMANDMANI_Klub_MOST_PZ_174_5

